وزارت دفاع
وزیر دفاع جناب راج ناتھ سنگھ ڈیفنس انڈیا اسٹارٹ اپ چیلنج 5.0 کا آغاز کیا
انھوں نے نجی شعبے پر زور دیا کہ وہ ایک خود کفیل دفاعی صنعت کی تشکیل کے لئے کام کریں اور ہر ممکن مدد کا یقین دلایا
- ڈی آئی ایس سی 5.0 ایک خود کفیل دفاعی شعبے کے قیام کے لئے حکومت کے عزم کا مظہر ہے
- جدت طرازی ، ڈیزائن اور ترقی کو نئی بلندیوں پر لے جانے کا چیلنج
- آئی ڈی ای ایکس ایک مضبوط ملٹری اور آتم نربھر دفاعی صنعت کی تعمیر میں انتہائی اہم کردار ادا کرہی ہے
- حکومت نجی شعبے کو آتم نربھر بھارت کی تعمیر کے لئے مدد کررہی ہے
وزیر دفاع جناب راج ناتھ سنگھ نے 19 اگست 2021 کو ویڈیو کانفرنسنگ کے ذریعہ ڈیفنس انڈیا اسٹارٹ اپ چیلنج  5.0 کا آغاز کیا جو دفاعی مہارت کے لئے اختراع ۔ دفاعی اختراع کی تنظیم  کے تحت ہے۔ ڈی آئی ایس سی 5.0 کے تحت 35 پروبلم اسٹیٹ مینٹس 13 سروسز سے اور 22 ڈیفنس پبلک سیکٹر انڈر ٹیکنگ  کا اعلان کیا گیا۔ یہ صورتحال سے آگاہی ، مصنوعی ذہانت ، ائر کرافٹ ٹرینٹر، غیر ضرر رساں حربے، فائیو جی نیٹورک ، انڈر واٹر ڈومین سے آگاہی، ڈرون ایس ڈبلیو اے آر ایچ ایس اور ڈاٹا کیچرنگ جیسے شعبے ہیں۔ زیر غور معاملے مستقبل قریب فوجی فائدوں کو یقینی بنانے کے لئے ہیں اور اب تک کسی ایڈیشن میں یہ سب سے زیادہ ہیں۔
آئی ڈی ای ایکس۔ ڈی آئی او کی کوششوں کو سراہتے ہوئے جناب راج ناتھ سنگھ نے اپنی تقریر میں ڈی آئی ایس سی 5.0 کو دفاع کے شعبے میں آزادی کی جانب ایک اور قدم قرار دیا کیونکہ یہ لانچ ایسے وقت میں ہوئی ہے جب ملک آزادی کا امرت مہوتسو منارہا ہے۔ انھوں نے کہا کہ ڈی آئی ایس سی 5.0 ایک آتم نربھر دفاعی شعبے کی تشکیل کے لئے حکومت کے پختہ ارادے کا مظہر ہے۔ انھوں نے اعتماد ظاہر کیا کہ یہ چیلنج اپنے پہلے ایڈیشن سے آگے بڑھے گا اور اختراع ، ڈیزائن اور ترقی کو نئی بلندیوں پر لے جائے گا۔ انھوں نے ڈی آئی ایس سی کے پہلے چار ایڈیشنوں پر روشنی ڈالی اور کہا کہ 40 سے زیادہ ٹیکنالوجی شعبوں میں 80 سے زیادہ اسٹارٹ اپس، MSME اور انفرادی جدت طرازوں نے فاتح کی حیثیت سے اس میں شمولیت اختیار کی ہے۔ انھوں نے کہا کہ ڈی آئی ایس سی 5.0 میں جو جدید اور مستقبل رخی معاملوں کا آغاز کیا گیا ہے ان سے نوجوان صنعتکاروں اور اختراع کاروں کا DISC میں اعتماد ظاہر ہوتا ہے۔
وزیر دفاع نے ایک مضبوط ، جدید اور اچھی طرح سے مسلح فوج کی تشکیل کی اہمیت کو اجاگر کیا اور اس کے ساتھ ساتھ اتنی ہی باصلاحیت اور خود کفیل دفاعی صنعت پر زور دیا جو کہ تیزی سے تبدیل ہوتے ہوئے جغرافیائی و سیاسی منظرنامے اور دنیا میں سیکورٹی کے تناظر میں ضروری ہے اس ویژن کو عمل میں لانے کے لئے انھوں نے کہا کہ IDEX ایک اہم رول ادا کرتے ہوئے ایک ایسا پلیٹ فارم فراہم کررہا ہے جہاں حکومت، سروسز، تھنک ٹینکس، صنعت، اسٹارٹ اپس، اور جدت طراز ایک ساتھ کام کرکے دفاع اور ایرواسپیس کے شعبوں کو ان کے مکمل امکانات بروئے کار لانے میں مدد کرسکتے ہیں۔
جناب راج ناتھ سنگھ نے کہا کہ ڈیفنس انڈیا اسٹارٹ اپ چیلنج اور اوپن چیلنج ہمارے نوجوانوں اور صنعت کاروں کو بہت سے مواقع فراہم کرتا ہے۔ یہ دفاعی جدت طرازی اور صلاحیتوں کو ایک نئی سمت دیتا ہے اور ہندوستان کے سائنس ٹیکنالوجی اور تحقیق کے امکانات کو اجاگر کرتا ہے۔
آئی ڈی ای ایکس کے وسیع تر خاکے پر روشنی ڈالتے ہوئے وزیر دفاع نے کہا کہ ’’اس اقدام سے ملک میں صلاحیت اور مانگ کے درمیان کی خلیج کو پر کرنے میں مدد ملی ہے۔ آئی ڈی ای ایکس صنعتوں کو اختراع اور تحقیق و ترقی مہیا کرتا ہے۔ IDEX جیسے اقدامات ہمارے نوجوانوں ، اساتذہ ، تحقیق وترقی، اسٹارٹ اپس اور مسلح افواج کے درمیان ایک رابطہ قائم کرتا ہے‘‘۔
جناب راج ناتھ سنگھ نے وزارت دفاع کی جانب سے اختراع کے فروغ کے لئے کئے گئے اقدامات پر روشنی ڈالی ان میں IDEX کو دفاعی خریداری کے عمل  کے تحت خریداری کے مرکز کے طور پر شامل کرنا۔ مالی سال 22-2021 کے لئے IDEX کے ذریعہ دفاعی خریداری کے لئے ایک ہزار کروڑ روپے مختص کرنا، اور اگلے پانچ برسوں کے لئے 300 سے زیادہ اسٹارٹ اپس کی مدد کے لئے 498.8 کروڑ روپے کے بجٹ کی منظوری اور دفاع اور ایرواسپیس شعبوں میں اختراع کو فروغ کے اقدامات شامل ہیں۔
وزیر دفاع نے اعتماد ظاہر کیا کہ IDEX اگلے پانچ برسوں میں پانچ گنا زیادہ اسٹارٹ اپس کی مدد کرے گی کیونکہ ترقی کو بڑھانا،لاگت کو کم کرنا اور مقررہ وقت کے اندر خریداری ہی ہمارا مقصد ہے۔جناب راج ناتھ سنگھ نے حکومت کے متعدد اقدامات پرروشنی ڈالی جن میں نجی شعبے کے ساتھ ساجھیداری کو بڑھانا ٹیکنالوجی کی منتقلی اور دو سو سے زیادہ آئٹموں کی درآمد پر بندشیں لگانا، خود کفالت کو فروغ دینا اور روزگار کے مواقع پیدا کرنا وغیرہ شامل ہیں۔ اندرون ملک عالمی معیار کی ٹیکنالوجی تیار کرنے کے لئے مختلف فریقوں کی تعریف کرتے ہوئے انھوں نے نئی ٹیکنالوجیوں کی نشاندہی اور ان کی تیاری پر زور دیا تاکہ ’’میک ان انڈیا۔میک فار دی ورلڈ‘‘ ویژن کو آگے لے جایا جاسکے۔ انھوں نے نجی شعبوں سے کہا کہ وہ آگے آئے اور ایک خود کفیل دفاعی شعبے کی تشکیل کرے۔ انھوں نے حکومت کی جانب سے مکمل مدد کا یقین دلایا۔
اپنی خیر مقدم کی تقریر میں دفاعی پیداوار کے سکریٹری جناب راج کمار نے اختراع اور خود کفالت کو IDEX کے دو پہلو قرار دیا۔ انھوں نے کہا کہ ہندوستان کا دنیا بھر میں تیسرا سب سے بڑا اسٹارٹ اپ ایکو سسٹم ہے اور یہ اسٹارٹ اپس صرف دولت پیدا کرنے کے لئے نہیں ہیں بلکہ روزگار بھی پیدا کرتے ہیں۔
چیف آف ڈیفنس اسٹاف جنرل بپن راوت ڈیفنس سکریٹری ڈاکٹر اجے کمار اور وزارت دفاع کے دیگر اہم افسران ڈی آئی ایس سی 5.0 کے آغاز کے موقع پر موجود تھے۔ بحریہ کے سربراہ ایڈمرل کرم بیر سنگھ، فضائیہ کے سربراہ ائر چیف مارشل RKS بھدوریہ، چیف آف دی آرمی اسٹاف جنرل ایم ایم نروانے، نوجوان اختراع کار اور صنعت کے نمائندوں نے وروچوئل طریقے سے اس تقریب میں شرکت کی۔
آئی ڈی ای ایکس۔ ڈی آئی او کے ذریعہ ڈی آئی ایس سی 5.0 کا آغاز ڈی آئی ایس سی 0.1 کے تین برس بعد ہورہا ہے۔ ڈی آئی ایس سی 5.0 کے آغاز سے اسٹارٹ اپس ایکو سسٹم کو فروغ دے کر ہندوستان کی دفاعی ٹیکنالوجیز، آلات کے ڈیزائن اور پیداوار صلاحیتوں کی جانب ایک بڑا قدم اٹھایا گیا ہے۔
آئی ڈی ای ایکس پہل کا آغاز وزیر اعظم جناب نریندر مودی نے اپیل 2018 کو کیا تھا اور اس کا مقصد دفاع اور ایرواسپیس کے سیکڑوں میں جدت طرازی اور ٹیکنالوجی کا فروغ اور خود کفالت حاصل کرنا ہے۔